Tifras n uneɣmas tesɛa azal meqqren deg unadi-agi, iwakken ad d-nwali ma yella ineɣmasen-agi d wid yettaran tamuɣli-nsen ɣer tsekla n tmaziɣt, maca ɣas ulama nufa-d wid ixedmen kra ɣer tsekla n tmaziɣt, anect-a ur yelli ara kan d axeddim-nsen, ayen nebɣa ad d-nini dagi, d ineɣmasen i d-yettawin awal ɣef tsertit, i d-yettawin awal ɣef waddal, tadamsa, idlesatg, d nutni i d-yettawin awal ula ɣef tsekla, acku ulac imsaduren deg taɣult-agi n uzɣan, ahat ɣef waya ur d-nufi ara wid ixedmen azɣan akken iwata ɣef tsekla n tmaziɣt, anect-a iban-aɣ-d segmi inexdem aglam n tririyin n yineɣmasen. Ɣas ulama yella-d uzɣan maca ur d yelli ara s unamek-is iwatan, i d-fkan imusnawen fell-as am SALHI Mouhend Akli yenna-d  azɣan d tasleḍt i yiḍrisen n tsekla 1.